அந்த மலைப்பகுதியில் இருந்த கிணற்றில் கடல் மணல் தடயங்களைக் கண்டெடுத்தவர், ஆயிரம் ஆண்டுகளுக்கு முன்பு பல்லாவரம் மலையின் கிழக்குப் பகுதிவரை வங்கக் கடல் தொட்டுக் கொண்டிருந்ததை உறுதி செய்திருக்கிறார். அதாவது, தேனாம்பேட்டை, அண்ணா சாலை, இன்றைய சென்னை விமான நிலையம் இருக்கும் இடம், மயிலாப்பூர், பார்த்தசாரதி கோவில் என அத்தனையும் ஒருகாலத்தில் கடலுக்கு அடியில் புதைந்து இருந்திருக்கின்றன. இதனை தேவாரம், திருவாசகம் போன்ற சமய இலக்கியங்களும் ஒருபக்கம் உறுதி செய்கின்றன. இதுதவிர, கர்நாடகத்தின் கிழக்குப் பகுதி மலைகள், இந்தியாவின் இரண்டாம் மிகப்பெரிய மலைக்குகைத் தொடர்களான ஆந்திராவின் பேலம், திருவள்ளூரை அடுத்துள்ள பூண்டியில் இருக்கும் குடியம் மலைக்குகைகள் என ஆதிமனிதன் இந்த பூமியில் இருந்ததற்கான பல தடயங்களைக் கண்டுபிடித்தார். புவியியலாளராக இந்தியாவுக்கு வந்தவரை பயணங்களும், அவரது கண்டிபிடிப்புகளும் தொல்லியல் ஆய்வாளராக மாற்றியது.